**Årsmelding for Mosvik menighetsråd 2021**

Menighetsrådet har hatt følgende sammensetning:

Leder: Vivian Furunes

Nestleder: Ivar Jakob Aarmo

Sekretær: Heidi Wennes

Kasserer: Oddmund Berget

Medlemmer: Gunnar Viken, Randi Østnes Karlsen og Ottar Strand

Revisorer: Erik Tangstad og Marit Følstad Iversen

Vivian Furunes og Ivar Jakob Aarmo er medlemmer av Inderøy kirkelige fellesråd. Vivian er leder av rådet. Hun er også medlem av trosopplæringsutvalget.

Gunnar Viken er medlem av redaksjonskomiteen og styret for Kjerkblad, og leder av Besøkstjenesten i Inderøy.

Kirkemusikalsk fond består av Ivar Jakob Aarmo, Oddmund Berget og Randi Karlsen. Festkomiteen består av Astrid Melting og Jorun Sundseth

Menighetsrådet har hatt 4 møter og behandlet 22 saker. Det er gitt høringsuttalelse til «Ny kirkelig organisering».

Mini Vestvik-dag ble arrangert den 6. juni med en konsert av Bajass før Gudstjenesten.

Den 22. august hadde vi 50-års konfirmantfest med gudstjeneste i Mosvik kirke, med påfølgende middag og festlig samvær i kirkestua.

Av andre hendelser er det delt ut 4-årsbok, og bibler til konfirmantene.

Vårdugnad på kirkegårdene ble utført med koronaavstand.

Den 7. november arrangerte menighetsrådet avskjedskveld på Haugtun for å hedre Ottar og Anne-Ruth. Det ble en flott kveld med mange lokale sang- og musikkrefter som takket et avholdt prestepar.

Videre arrangerte trosopplærerne karneval for barn på Haugtun. Det er også arrangert volleyballcup for konfirmantene i Mosvikhallen. Et populært tiltak som gjentas år for år.

Kirkelige hendelser

Det er holdt 15 gudstjenester med til sammen 642 deltakere. Det er døpt 5 barn, 8 er konfirmert og vi har hatt 6 begravelser i løpet av året.

Vi har mottatt kr. 10.828,- i offerpenger. Fasteaksjonen ble i år gjennomført digitalt. Det kom inn kr. 2950,-

Astrid Melting har sluttet som renholder i kirkestua. Vi retter en stor takk til henne for vel utført arbeid i mange år.

Det er mange som gjør en hederlig innsats gjennom frivillig arbeid i menigheten.

Jorun Sundset og Vivian Furunes har vært frivillig klokker i henholdsvis Mosvik og Vestvik kirker.

Inger Bakkhaug og Elsa Killingberg har sydd dåpskluter.

Mosvik menighetsråd vil takke alle som på ulike måter har bidratt i frivillighetens tjeneste for kirken. Selv om koronarestriksjoner har vært krevende, så har kirken tjent folket på en akseptabel måte.

En stor takk til prestene våre som har hatt mange utfordringer i pandemiåret. Takk til alle ansatte inkludert kirkeverge John Halvor Berg som har styrt kontoret på en utmerket måte.

Mosvik menighetsråd 8. mars 2022

Vivian Furunes

Leder